पुलिस के अनुसार अहमदाबाद के मूल निवासी हाल ब्यावर नंदनगर निवासी राजेश जैन पुत्र बसंतीलाल जैन को गेगल रीको इंडस्ट्रीज एरिया में रविवार को केन्द्रीय मंत्री सचिन पायलट के कार्यक्रम में लोगों ने पकड़ा था। वह खुद को पत्रकार बताते हुए भीड़ में घुसा था। लोगों ने बताया कि राजेश जैन कार्यक्रम समाप्त होने पर भीड़ और अफरा-तफरी के माहौल का फायदा उठाकर लोगों की जेब काटने की कोशिश कर रहा था। उसे रंगे हाथों पकड़े जाने के बाद लोगों ने मौके पर ही राजेश की पिटाई कर दी।